OpenLLM-France/wikimedia huggingface dataset:
# Valle

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Valle zo un anv italianek ha spagnolek, stank el lec'hanvadurezh.

## Lec'hioù
### Kolombia

* Valle del Cauca, departamant
* Valledupar, kêr, ha lec'h orin ar sonerezh vallenato.

### Honduras

* Valle, departamant

### Italia
#### kumunioù

* Altavalle
* Valle Agricola, e proviñs Caserta
* Valle Aurina, pe Ahrntal, e proviñs Bolzano
* Valle Castellana, e proviñs Teramo
* Valle dell'Angelo, e proviñs Salerno
* Valle di Cadore, e proviñs Belluno
* Valle di Casies, e proviñs Bolzano
* Valle di Maddaloni, e proviñs Caserta
* Valle Lomellina, e proviñs Pavia
* Valle Mosso, e proviñs Biella
* Valle Salimbene, e proviñs Pavia
* Valle San Nicolao, e proviñs Biella
* Valledolmo, e Sikilia
* Vallefiorita
* Vallefoglia
* Vallemaio, e proviñs Frosinone
* Vallerotonda, e proviñs Frosinone.

### Spagn

* Alameda del Valle e Kumuniezh Madrid

#### E Proviñs Badajoz, en Extremadura

* Valle de Matamoros
* Valle de Santa Ana
* Valle de la Serena
E Proviñs Cáceres, en Extremadura
* Cabezuela del Valle

#### E Proviñs Burgos, en Kastilha ha León

* Valle de Losa

#### E Proviñs Ciudad Real

* San Carlos del Valle

#### E Proviñs Granada, en Andalouzia

* Valle del Zalabí
* El Valle (Granada)

#### E Proviñs Huesca, en Aragon

* Valle de Bardají
* Valle de Hecho
* Valle de Lierp

#### E Kantabria

* Valle de Villaverde

#### E Proviñs León

* San Adrián del Valle

#### E proviñs Palencia

* Valle de Cerrato

#### E Proviñs Valladolid

* Barruelo del Valle

## Tud

* Anna Valle, aktorez italian
* Diego Cañamero Valle
* Joaquín Valle
* Jonatan Valle, melldroader spagnol
* Knut Magne Valle, soner eus Norvegia
* Marcos Valle, soner eus Brazil
* Xesús Cañedo Valle
* Emilio Menéndez del Valle, politiker spagnol
* Fernando del Valle, kaner stadunanat
* José Cecilio del Valle
* Alexandre del Valle
* Andrés del Valle, prezidant El Salvador
* Cristina del Valle, kanerez spagnol
* José Cecilio Díaz del Valle

## Traoù all

* Valles, furm lies Valle, anv meur a lec'h ivez.
* vallenato, sonerezh eus Kolombia.
# Valle Cannobina

Valle Cannobina zo ur gumun eus Italia e proviñs Verbano-Cusio-Ossola e Piemonte.
# Valle Lomellina

Valle Lomellina zo ur gumun eus Italia, e proviñs Pavia, e rann vro Lombardia.
# Valle Mosso

Valle Mosso zo ur gumun en Italia, e proviñs Biella, e rannvro Piemonte, ha 3 231 a dud a oa enni d'ar 1añ a viz Genver 2018.
D'ar 1añ a viz Genver 2019 eo bet kendeuzet gant kumunioù Mosso, Soprana ha Trivero d'ober kumun nevez Valdilana, ma'z eo pennlec'h.

## Notennoù

* ↑ (it) ISTAT
# Takaleg

Ur yezh sinek-tibetek eus skourr ar yezhoù kamek eo an takaleg (takale pe kham, takale) komzet gant tro-dro da 40.000-50.000 den (1998) e Nepal.
Tost a-walc'h eo d'ar gamalaeg.
Peder rannyezh ez eus
* Takaleg (takale)
* Loukoumeleg (lukumel)
* Waleg (wale)
* Tabangeg (thabanggi)

## Gwelet ivez

* Yezhoù mahakirantiek
* Yezhoù himalayek
# Takad natur a laz ekologel, evit al loened hag ar plant

E Bro-Frañs, un takad natur a laz ekologel, evit al loened hag ar plant, TNLELP ent-berr (pe zone naturelle d’intérêt écologique, faunistique et floristique, ZNIEFF ent-berr, e galleg), a zo un takad naturel gwarezet a-gaoz d'e berzhioù dibar.

## Daveoù ha notennoù

* ↑ Troidigezh ZNIEFF hervez diazad-roadennoù TermOfis.
# Takaleg (tamangek)

Ur yezh sinek-tibetek eus is-skourr yezhoù tamangek eo an takaleg (thakali, tapang pe thaksya) komzet gant tro-dro da 7.113 (1991) e Nepal (0.04% eus ar boblañs).
Teir rannyezh ez eus:
* Touktcheg (tukche)
* Marpaeg (marpha)
* Syangeg (syang)

## Gwelet ivez

* Yezhoù sinek-tibetek
* Yezhoù tibetek
# Takekazu Asaka

Takekazu Asaka (浅香武和 e japaneg), bet ganet e Tōkyō e 1952, zo ur yezhoniour hag ur c'helenner japanat war al lizheregouriezh romanek e Skol-veur Tsudajuku e Tōkyō. Troet en deus e japaneg oberennoù galizek gant Rosalía de Castro, Ramón Cabanillas hag Uxío Novoneyra, ha savet en deus ar c'hentañ levr yezhadur galizek evit Japaniz. Embann a ra bezañ « kannad sevenadur Galiza e Japan »
Da geñver O Día das Letras Galegas, "Devezh al Lizhiri Galizek" ez aoz Takekaku Asaka kelc'hiadoù sonerezh ha barzhoniezh c'halizat e Tōkyō hag e kêrioù all. E miz Mezheven 2017 e voe anvet da genskriver er Real Academia Galega (Akademiezh Roueel Galiza) en anavezadur e labour.

## Treuz

E 1989 e voe Takekazu Asaka e Galiza evit ar wech kentañ, da-geñver XIX$^{vet}$ Kendalc'h Etrebroadel ar Yezhoniezh hag al Lizheregouriezh Romanek ; da neuze e reas anaoudegezh gant yezh ha sevenadur Galiza, ha buan e troas d'o difenner meur. E Tōkyō e kelenn ar yezhadur spagnolek, ar galizeg ha sevenadur Galiza.
E 2002 e troas e japaneg Cantares gallegos, un dastumad barzhonegoù embannet e 1863 gant Rosalía de Castro. E 2014 e troas Contos da miña terra Rosalía de Castro (1864), gant lennadenn ar skrid war ur CD. E 2017 e savas Takekazu Asaka un embannadur divyezhek eus Os Eidos Uxío Novoneyra (1955).

## Oberennoù

* Gramática do galego moderno (divezhek japaneg-galizeg), Tōkyō, Daigakusyorin, 1993 (ISBN 978-4-475-01807-4)
* Guía de conversación en galego (1994)
* Vocabulario básico da lingua galega, Tōkyō, Daigakusyorin, 1996 (ISBN 978-4-475-01231-7)
* Cantares gallegos (troet e japaneg e 2002)
* Cantata a Ramón Cabanillas (2013)
* Contos da miña terra (troet e japaneg e 2014)
* Xograr Martín Codax (2015)
* Nova gramática do galego (2017)
* Os Eidos (divyezhek galizeg-japaneg, 2017)

## Notennoù

* ↑ (gl)Real Academia Galega
* ↑ (gl) Galiciaé
* ↑ (gl) Real Academia Galega
* ↑ (gl) ProLingua
# Takahe

Takahe :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Gruiformes |
| Kerentiad : | Rallidae |
| Genad : | Porphyrio |
| Anv skiantel ||
| Porphyrio hochstetteri (Meyer, 1883) ||
| D'ar vevoniezh e tenn ar pennad-mañ. ||
An takahe (Porphyrio hochstetteri) a zo un douryar.

## Annez

Strishet eo siwazh al labous hiziv e mervent Enez ar Su e Zeland-Nevez.

## Liammoù diavaez

* (en) Porphyrio hochstetteri war al lec'hienn BirdLife International.
* (en) Porphyrio hochstetteri war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Porphyrio hochstetteri war al lec'hienn Avibase.
# Take Fountain

Take Fountain a zo seizhvet pladenn studio The Wedding Present. Dont a reas er-maez er Rouantelezh-Unanet d'ar 14 a viz C'hwevrer 2005. Embannet e voe gant Scopitones Records. Pa voe enrollet gant David Gedge e soñje dezhañ e vefe embannet evel pevare pladenn studio Cinerama, met pa zispartias diouzh Sally Murrell, unan eus krouerien Cinerama, e tibabas lakaat anezhi da zont er-maez evel ur bladenn savet gant The Wedding Present. Pladenn gentañ The Wedding Present e voe abaoe Saturnalia (1996). Teir fladenn single a voe tennet eus Take Fountain : Interstate 5 (15 a viz Du 2004), I'm From Further North Than You (11 a viz Ebrel 2005) ha Ringway to SeaTac (24 a viz Here 2005). Fountain Avenue a zo ur straed e Los Angeles, nepell eus Sunset Boulevard ha Santa Monica Boulevard. Pa c'houlennas Johnny Carson ouzh Bette Davis penaos e c'hallfe ober un den a fellfe dezhañ dont da vezañ brudet e Hollywood, e respontas Davis : "Take Fountain!"

## Tonioù ar bladenn

* 1. "On Ramp" - 2:03 (n'emañ ket war ar bladenn amerikan)
* 2. "Interstate 5" (Extended Version) - 8:06
* 3. "Always the Quiet One" - 3:20
* 4. "I'm From Further North Than You" - 3:39
* 5. "Mars Sparkles Down on Me" - 4:14
* 6. "Ringway to SeaTac" - 2:41
* 7. "Don't Touch That Dial" (Pacific Northwest Version) - 6:18
* 8. "It's for You" - 3:16
* 9. "Larry's" - 3:39
* 10. "Queen Anne" - 4:05
* 11. "Perfect Blue" - 5:31

## Liamm diavaez

* Pennad burutellañ (saozneg) e lec'hienn Allmusic
# Take It Down from the Mast

Take It Down from the Mast zo ur ganaouenn saoznek eus Iwerzhon, savet gant Dominic Behan (1928-1989) er bloavezhioù 1950. Ur ganaouenn bolitikel hag istorel eo.
An ton a denn un tamm d'ar ganaouenn stadunanat Red River Valley.

## Ar ganaouenn

Er ganaouenn e c'houlenn ar barzh digant an dreitourien "diskenn ar banniel diouzh ar wern" : kaoz zo eus ar banniel republikan triliv iwerzhonat a vije bet "trubardet" gant aduidi ar Feur-emglev saoz-iwerzhonat hag ar Free State (ar Stad dizalc'h), pa'z eo arouez Republik Iwerzhon ; ur ganaouenn republikan eo eta, savet a-enep Stad Iwerzhon.
You have murdered our brave Liam and Rory You have butchered young Richard and Joe And your hands with their blood are still gory Fulfilling the work of the foe.
Diskan : So take it down from the mast, Irish traitors, It's the flag we Republicans claim. It can never belong to Free Staters, For you've brought on it nothing but shame.
Then leave it to those who are willing To uphold it in war and in peace, To those men who intend to do killing Until England's tyranny cease.
(Diskan)
We'll stand by Enright and Larkin With Daly and Sullivan the bold And we'll break down the English connection And bring back the nation you sold.
(Diskan)
You sold out the Six Counties for your freedom When we have given you McCracken and Wolfe Tone And brave Ulstermen have fought for you in Dublin Now you watch as we fight on alone.
(Diskan)
And up in Ulster we're fighting on for freedom114 For our people they yearn to be free You executed those men who fought for us With a hangman from over the sea.
(Diskan) (Adkanañ ar poz kentañ) (Diskan)

## Liammoù diavaez

* Audio file (ram)
* (en) Dominic Behan o kanañ.

## Notennoù

* ↑ (en) Pladennlennadur Dominic Behan.
* ↑ Liam Ó Maoilíosa (1892–1922) a oa ur Republikan eus ar Sinn Féinn.
* ↑ Ruairí Ó Conchubhair (1883–1922) a oa un dispac'her Republikan .
* ↑ Richard Barrett (1889-1922) a oa unan eus ofiserion an Irish Republican Army (IRA).
* ↑ Joe McKelvey (1898-1922) a oa ivez unan eus ofiserion an IRA.
* ↑ Charlie Daly (1896-1923, un ofiser arall en IRA.
* ↑ Norzhiwerzhon.
* ↑ Evit ar Stad iwerzhonat dizalc'h (1922-1937).
* ↑ Henry McCracken (1767-1798) a oa ur Republikan e penn Emsavadeg 1798.
* ↑ Theobald Wolfe Tone (1763-1798), ur penn arall en Emsavadeg 1798.
# Takelmeg

Ur yezh penoutiek eus ar skourr yezhoù penoutiek Oregon eo an takelmeg (takelma pe takilma), komzet gwechall en Oregon er Stadoù-Unanet (1999).
Ar yezh takelmek nemeti an hini eo ha n'eo ket gwall sklaer c'hoazh e peseurt skourr eus ar yezhoù penoutiek e rank bezañ renket.
Ur yezh varv an hini eo.

## Gwelet ivez

* Yezhoù penoutiek
# Takeostig podobe

Takeostig podobe :
| Un takeostig podobe. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Muscicapidae |
| Genad : | Cercotrichas |
| Anv skiantel ||
| Cercotrichas podobe (Statius Müller, 1776) ||
| D'ar vevoniezh e tenn ar pennad-mañ. ||
An takeostig podobe a zo ur golvaneg amprevanetaer, Cercotrichas podobe an anv skiantel anezhañ.

## Annez hag isspesadoù

Al labous a vev an daou isspesad anezhañ — Cercotrichas podobe melanoptera ha Cercotrichas podobe podobe — er Sahel ha ledenez Arabia.
An isspesad Cercotrichas podobe melanoptera a gaver e kornôg Arabia Saoudat, Yemen hag Aden. An isspesad Cercotrichas podobe podobe a gaver eus Maoritania da dTchad, Soudan, Eritrea, Etiopia ha hanternoz Somalia.

## Liamm diavaez

* Cercotrichas podobe war al lec'hienn Avibase.

## Notennoù ha daveennoù

* ↑ Hervez TermOfis Ofis Publik ar Brezhoneg.
* ↑ Fichenn eus Birdlife
# Victor Angel Bolzoni

Victor Angel Bolzoni, ganet d'an 2 a viz Kerzu 1962, zo ur mestrc'hoarier echedoù belgiat.
2 190 edo e renk Elo e miz Gouhere 2008.

## Stadegoù e Simbase

Hervez an diellaoueg echedoù Simbase, diwar 95 partienn, Bolzoni en deus :
* gounezet 24 fartienn,
* kollet 49 fartienn,
* nulaet 22 bartienn.
36 eo e dregantad a drec'hoù neuze.

## Liammoù diavaez

* E fichenn FIDE ;
* E c'hoari e Chessgames ;
# Victor Henry

Victor Henry (Kolmar 17 a viz Eost 1850 - Sceaux 9 a viz C'hwevrer 1907) a oa ur yezhoniour gall a orin eus Elzas.
Goude bezañ bet o kelenn e Douai hag e Rijsel e voe anvet e-giz kelenner war ar sañskriteg hag ar c'henyezhadur e skol-veur al lizhiri Pariz (Sorbonne) e 1888 er gador-gelenn a oa gant A. Bergaigne betek neuze. Ur skrivagner fonnus ha liesseurt eo bet. Anavezet eo e Breizh en abeg d'e Lexique étymologique des termes les plus usuels du breton moderne embannet e Roazhon e 1900. Desket en doa brezhoneg dre lenn ha dre gomz gant tud Plouganoù pa veze eno o vakañsiñ war an aod.
Anavezet eo er broioù saoznek dre droidigezh e levrioù Précis de Grammaire comparée de l'anglais et de l'allemand ha Précis de grammaire comparée du Grec et du Latin.
Ul labour divent en doa kaset da benn war India ha yezhoù India. Setu amañ e oberoù pennañ :
* Manuel pour étudier le Sanscrit védique (gant Abel Bergaigne, 1890)
* Elements de Sanscrit classique (1902)
* Précis de grammaire pâlie (1904)
* Les littératures de l'Inde: sanscrit, pâli, prâcrit (1904)
* La Magie dans l'Inde antique (1904)
* Le Parséisme (1905)
* L'Agniṣṭoma (1906)
Studiañ a reas ivez yezhoù nebeut anavezet (e-giz an Innok, ar c'hetchwaeg, ar greunlandeg) ha rannyezhoù minorelaet (brezhoneg ; Le Dialecte Alaman de Colmar).
Ul levr iskis eo Le langage martien (ar meurzheg) embannet gant Maisonneuve et Larose e 1901. Bez' ez eus ennañ un diviz dezhañ un 40 frazenn bennak (gant war-dro 500 ger). Gant Mademoiselle Hélène Smith (ur mediom brudet eus Geneva) e voent desket, adlavaret ha lakaet dre skrid zoken e-pad ur veaj dindan deoghun war ar blanedenn Veurzh evel skouerennoù eus ar yezh komzet eno, ha displeget dezhi gant ur jubennour dizenkorfet.

## Liamm diavaez

* Lexique étymologique des termes les plus usuels du breton moderne
# Victor Nessmann

Victor Nessmann, ganet e 1900 e Strasbourg ha marvet e 1944 e Limoges, a oa ur medisin ha rezistant gall$^,$. Harzet e voe gant ar Gestapo e miz Kerzu 1943.

## Notennoù ha daveennoù

* ↑ Le Maitron
* ↑ CDM24
# Victor Palciauskas

Victor (Vytautas) Palciauskas a zo bet ganet d’an 3 a viz Here 1941 e Kaunas (Lituania).
Mestrc’hoarier echedoù ha fizikour lituanian, keodedour eus SUA.
Mestr meur pell-echedoù ha Kampion Bedel Pell-Echedoù adalek 1978 betek 1984.

## Ur bartienn

* Victor Palciauskas a-enep da Jozef Boey (1978)

## Oberenn skrivet

* Y. Guéguen ha Victor Palciauskas, Introduction à la physique des roches, Embannadurioù Hermann, Here 1997

## Liammoù diavaez

* E c'hoari e Chess Games
* Palciauskas e correspondencechess.com
* Palciauskas e chessmail.com
* Buhezskrid
# Victor Segalen

Victor Segalen (brezhonekaet da Viktor Segalen moarvat) (1878-1919) zo ur mezeg-mor skrivagner, barzh, arkeologour ha sinologour breizhat en deus degaset da soñj donded sevenadurioù ar Reter-Pellañ (Sina ha Japan) hag Okeania. Lakaet en deus war wel oberenn al livour Paul Gauguin ivez.

## Buhez

Ganet eo bet e Brest d'ar 14 a viz Genver 1878 er straed Massillon. E dad-kozh a oa mab bastard d'ur vatezh ganet e Plabenneg hag e oa Segalen hec'h anv-familh dezhi. Ur wech tapet e vachelouriezh e krogas gant studi ar vezegiezh-vor e Bourdel ken ez eas da zoktor e 1902. Lestrañ a reas da Bolinezia hag e tilestras e 1903 war enezenn Tuamotu hag en Inizi Markiz e-lec'h ma kavas roudoù Paul Gauguin, a oa marvet eno tri miz a-raok. Eno e kejas ouzh stuzegezhioù all, hini ar Vaoried peurvuiañ. E 1905 e tistroas da Vrest hag e timezas. Kregiñ a reas gant studi ar sinaeg ha hini an arkeologiezh e Pariz (Skolaj Bro-C'hall ha Skol Yezhoù ar Reter). Gant ar c'hont Auguste Gilbert de Voisins, ur beajour pinvidik, e savas un ergerzhadeg e kreiz Sina. Eus 1908 betek 1910 e reas furchadennoù hag e veajas betek Tibet. Kemer a reas perzh e kavadenn bez an impalaer Qin Shi Huang, unaner Sina e 220 KJK. Goude-se e tivizas chom e Beijing gant e wreg hag o mab ha mont da vezeg e kêr. Mont a reas da Vanchouria evit pareañ an dud tizhet gant ar vosenn. Adc'halvet e voe da Vro-C'hall e 1914 pa darzhas ar brezel-bed hag e servijas evel mezeg-lu ; e 1916 e voe adkaset da Sina gant an arme evit dastum ditouroù diwar-benn stad ar vro, a oa deuet da vezañ ur republik e 1911. E 1918 e tistroas da Vrest. Klasket en doa sevel raktresoù beajoù nevez hag eñ klañv-diglañv pa varvas a-daol-trumm e 1919 : kavet e voe marv dindan ur wezenn e-kichen an Uhelgoad (Bro-Gerne - Penn-ar-Bed) ha chomet en e dorn ur skouerenn eus Hamlet William Shakespeare.

## Oberennoù

Un hanter eus e oberennoù chomet e stad an dornskrid zo bet embannet pell goude e varv.
* A Dreuz an Arvor, 1899, deizlevr e galleg • Arroudoù en Cahiers de l’Iroise, n°80, 1973, pp. 206-213
* Les Immémoriaux, 1907, romant • 2001, Librairie Générale Française, ISBN 978-2-253-16057-1
* Stèles, 1912, barzhonegoù dindan al lesanv Max Anély • 1973, Gallimard, ISBN 978-2-07-032070-7
* Peintures, 1916, barzhonegoù • 2012, General Press, ISBN 978-1-235-14128-7
* Équipée, 1929, barzhonegoù • 1983, Gallimard, ISBN 978-2-07-025369-2
* Orphée-Roi, 1921, pezh-c'hoari • 2010, Nabu Press, ISBN 978-1-178-24328-4
* René Leys, 1925, romant • 2000, Gallimard, ISBN 978-2-07-041182-5
* La grande statuaire chinoise, 1972 • 2010, Flammarion, ISBN 978-2-08-124506-8
* Le Fils du Ciel, 1975, romant • 1993, Flammarion, ISBN 978-2-08-070377-4
* Oeuvres complètes, 2 levrenn ; aozet ha kinniget gant Henry Bouillier, 1995, Robert Laffont, ISBN 978-2-221-06462-7 (levrenn 1), 978-2-221-06705-5 (levrenn 2)
* Voyages au pays du réel : œuvres littéraires, 1999, Éditions Complexe, ISBN 978-2-87027-575-7
# Victor Bleas

Victor Bleas a oa un enseller skolioù e kornad Brest en XIXvet kantved. Lakaat a reas serriñ 15 skol ma veze kelennet e brezhoneg. Klask a reas troc'hañ ar vugale eus o zud gant kas anezho da skolioù-lojañ. Klask a reas diorren an deskadurezh e galleg evit ar merc'hed: "Pa ouezo ar merc'hed galleg e komzint galleg ouzh o bugale." Unan eus tadoù ar simbol eo.

## Meneg

Meneg anezhañ zo e pajenn 137 al levr Pleins feux sur la langue bretonne, gant Herve Abalan, Coop Breizh.
# Victor Masson (arzour)

Victor Masson a oa un tresour, livour ha penn greanterezh eus Loren, ganet d'an 10 a viz Mae 1849 e Pont-à-Mousson (Meurthe) hag aet da Anaon e Toulon (Var) d'ar 17 a viz Gouhere 1917.
* Entr'acte au théâtre (1884)
* Concours de gymnastique (1884)
* Programme du concert du cercle (1885)
* Les lutteurs
* Ta photo ou la vie
# Victor Massé

Félix Marie Massé, anavezet evel Victor Massé, bet ganet en Oriant d'ar 7 a viz Meurzh 1822 hag aet d'an Anaon e Pariz d'ar 5 a viz Gouere 1884, a oa ur sonaozour eus ar re vrudetañ e amzer e Bro-C'hall.

## Buhez

* 1822: Ganedigezh. Mab eo da Jeanne Le Meut, ferourez, ha da vMichel Massé, genidik eus Landerne, tacher e porzh An Oriant.
* 1827: Beuzet eo bet e dad er porzh. Un nebeud mizioù diwezhatoc'h ez a Félix hag e vamm da chom da bPariz. Donezet-kaer eo Félix war ar sonerezh, e vistri-skol vihan a ali dezhañ mont da soner a-vicher.
* 1830: Ensavadur Sonerezh Klasel ha Relijiel. Skoazellet gant ar Stad e tegemer ar skol un nebeud skolidi baour, danvez enno. Ken donezet eo Félix ma ro kentelioù d'e gamaladed.
* 1834: Skol Sonerezh Pariz. Unan eus ar studierien wellañ eo (1836: aksesit solfadurezh ha goude tri c'hentañ priz: 1839 piano, 1840: kensoniezh hag eilerezh, 1843: kendonouriezh ha fugenn).
* 1944-1946: Villa Medici e Roma goude ar priz gounezet gant "Ar renavi eus Tanger". Cheñch a ra e anv e Victor.
* 1947: Distroet eo da Vro-C'hall. Sevel a ra tonioù evit kanañ barzhonegoù Pierre de Ronsard, Théophile de Viau, François de Malherbe, Victor Hugo pe Alfred de Musset, pezh a blij kalz d'an daou skrivagner diwezhañ.
* 1850-1859: Seniñ a reer e oberennoù war leurenn an Opéra-comique pe an Théâtre Lyrique.

## Un nebeud oberennoù
### Kanadennoù

* "Ar renavi eus Tanger" (Le Renégat de Tanger), 1844 (Priz: Premier Grand-Prix de Rome)

### C'hoarigan

* La Reine Topaze, 1856
* La Fée Carabosse, 1859
* Paul et Virginie, e oberenn vrudetañ, 1876
* Une nuit de Cléopâtre, 1884

### Operetennoù

* La chanteuse voilée, 1850
* Galathée, 1852
* "Eured Janedig" (Les noces de Jeannette), 1853
* "Danvez-pried an diaoul" (La fiancée du diable), 1854
* Miss Fauvette, 1855
* Fior d'Aliza, 1866
* "Mab ar brigader" (Le fils du brigadier), 1867

### Dastumad tonioù bet savet gantañ

* "Kanaouennoù Breizh" (Chants bretons)
* "Kanaouennoù an noz" (Chants du soir)
* "Kanaouennoù a-wechall" (Chants d'autrefois)
# Victor Matfield

Victor Matfield, bet ganet d'an 11 a viz Mae 1977 e Pietersburg (Suafrika), zo ur c'hoarier rugbi XV etrebroadel suafrikan.
Kant dek gwech en deus gwisket krez e skipailh broadel (Springbokke) etre 2001 ha 2014.
# Vinchiaturo

Vinchiaturo zo ur gumun en Molise en Italia, e proviñs Campobasso.
# Vinci

Vinci ( /ˈvinʧi/) a zo ur gumun eus Italia e proviñs Firenze, e Toskana, 14 548 a dud o chom enni.

## Tud brudet

Brudet eo Vinci dre ma oa ganet Leonardo da Vinci enni.
# Vincly

Kumunioù Frañs :
| Anv | Vincly |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Montreuil-sur-Mer |
| Etrekumuniezh | Communauté de communes du Canton de Fruges et environs |
| Kanton | Fruges |
| Kod INSEE | 62862 |
| Kod post | 62310 |
| Maer | Edwige Henneguelle Filliere |
| Amzer-gefridi | 2008-2014 |
| Gorread | 4,6 km² |
| Led | 50° 28' 16" Norzh |
| Hed | 02° 10' 42" Reter |
| Uhelder kreiz | 100 m |
| Uhelder bihanañ | 68 m |
| Uhelder brasañ | 144 m |
| Poblañs hep kontoù doubl | 150 (2007) |
| Stankter | 32 a./km² |
| Lec'hienn ar gumun | |
Vincly a zo ur gumun eus departamant Pas-de-Calais (Bro-C'hall).

## Dave ha notennoù

* ↑ Cassini hag EBSSA
# Vincenzo Catena

Vincenzo Catena pe Vincenzo de Biagio (ganet e Venezia war-dro 1470 – ha marvet en 1531) zo ul livour italian e Venezia e deroù ar XVIvet kantved .
# Vincenzo II Gonzaga

Vincenzo II Gonzaga (1594-1627) a oa kardinal adal 1615, ha dug Mantova ha Monferrato adal 1626.
Mab e oa da Vincenzo Iañ Gonzaga ha d'e bried Eleonora de' Medici. Marvet e oa e vreur Ferdinando e 1626, hag eñ dishêr. Ren a reas Vincenzo neuze, gant bennozh an impalaer santel.
Ne renas ket pell peogwir e varvas e 1627.
Gantaéne voe gwerzhet dastumad oberennoù arzel an tiegezh, ar Celeste Galeria, da Charlez Iañ Bro-Saoz.
# Vincenzo Castaldi

* Vincenzo Castaldi
Vincenzo Castaldi a zo bet ganet d'an 15 a viz Mae 1916 e Marradi (Italia) ha marvet d'an 6 a viz Genver 1970 e Firenze (Italia) .
Mestrc'hoarier echedoù italian.
E 1936 e voe anvet Mestr gant an FSI (Kevre Italian an Echedoù) hag e 1950 Mestr Etrebroadel gant ar FIDE (Kevre Etrebroadel An Echedoù).
Trec’h e voe e seizh kampionad Italia:
* 1936,
* 1937,
* 1947 a-gevred gant Cherubino Staldi,
* 1948,
* 1952 a-gevred gant Alberto Giustolisi ha Federico Norcia,
* 1953,
* 1959.
Vincenzo Castaldi a voe Kampion Italia er c’hoari pellechedoù e 1956.

## Div bartienn

Chomet eo brudet an div bartienn-mañ, bet gounezet gant Vincenzo Castaldi:
* Vincenzo Castaldi – Savielly Tartakower (Stockholm, 1937)
1.e4 e5
2.Mf3 d6
3.d4 Mf6
4.Mc3 Mbd7
5.Me2 Me7
6.0-0 h6
7.b3 c6
8.Mb2 Dc7
9.Dd2 g5
10.Tfd1 Mf8
11.dxe5 dxe5
12.Mxe5 Fe6
13.Mb5 Db8
14.Da5 Fd8?
15.Txd8+ Qxd8
16.Mc7+ 1-0
* Max Euwe—Vincenzo Castaldi (Venezia, 1948)
1.e4 e6
2.d4 d5
3.Mc3 Mf6
4.Fg5 Fb4
5.e5 h6
6.Fd2 Fxc3
7.bxc3 Me4
8.Dg4 g6
9.h4 c5
10.Fd3 Mxd2
11.Rxd2 Mc6
12.Th3 cxd4
13.cxd4 Db6
14.Mf3 Fd7
15.Thh1 O-O-O
16.Thb1 Da5+
17.Re2 f5
18.Df4 Dc3
19.Th1 g5
20.hxg5 hxg5
21.Dxg5 Thg8
22.De3 f4
23.Dd2 Mxd4+
24.Mxd4 Dxd4
25.Tab1 Txg2
26.Rf3 Tdg8
27.Tb4 Txf2+
28.Dxf2 Dxb4
29.Dxa7 Tg3+
30.Re2 Te3+
31.Rd1 Rc7
32.Fe2 Db1+
33.Rd2 Txe2+
34.Rxe2 Dxh1
35.Da5+ b6
36.Da7+ Rd8
37.Dxb6+ Re8
38.Db8+ Rf7
39.Dc7 De4+
40.Rd1 Da4
41.Dd8 Rg6
42.Df6+ Rh5
43.Df7+ Rg4
44.Dg6+ Rh4
45.Dh6+ Rg3
46.Dg5+ Rf2
47.Dh4+ Re3
48.De1+ Rd4 0-1

## Liamm diavaez

* E c'hoari e Chess Games